Съобщение за инвестиционно предложение за промяна предназначението на съществуваща кланица и транжорна във ферма за отглеждане на 150 бр. дребен рогат добитък с местоположение поземлен имот с идентификатор 20184.39.424 по кадастралната карта и кадастралните регистри на гр. Две могили, обл. Русе
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя  Д. Димитров инвестиционно предложение за промяна предназначението на съществуваща кланица и транжорна във ферма за отглеждане на 150 бр. дребен рогат добитък с местоположение поземлен имот с идентификатор 20184.39.424 по кадастралната карта и кадастралните регистри на гр. Две могили, обл. Русе попада в обхвата на Приложение № 2 към чл. 93, ал. 1, т. 1 и 2 на Закона за опазване на околната среда - ЗООС, т. 1 „Селско, горско и водно стопанство”, буква „д” – Интензивно животновъдство (инвестиционни предложения, невключени в приложение № 1) към чл. 93, ал. 1, т. 1 и 2 на Закона и на основание чл.93, ал.1, т.1 от ЗООС подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. №  АО 2268/02.06.2017 г.
Копие на писмото е изпратено в Община Две могили. 
